Concert de ‘Diàlogos de viejos y nuevos sones’ a la Casa de Cultura Capellà Pallarés de Sagunt
26 de novembre 2019

![](/media/xp1jvvym/21_c_accademia-del-piacere.jpg)  
  

El divendres 29 de novembre, a les 20.00 h, el grup d'avantguarda de música antiga espanyola, Accademia del Piaccere, oferix el concert _Diálogos de viejos y nuevos sones_ a la Casa de Cultura Capellà Pallarés de Sagunt, espectacle que mescla la música barroca i el flamenc, que serà el concert de clausura del Festival de Música Antiga de Sagunt (MusAS).

  

La cantant de flamenc Rocío Márquez i el violagambista Fahmi Alqha en companyia del també intèrpret de viola de gamba, Rami Alqhai i el percussionista, Agustín Diassera interpreten la composició de _Dialogo de viejos y nuevos sones_, una mescla entre la música antiga i el flamenc d’una manera accessible, moderna i lliure. Les músiques d'arrel com el flamenc són un permanent creixement de noves branques a partir del tronc de les tradicions, una constant interacció entre allò nou i l'antic.

  

Segons explica la companyia, Fahmi Alqhai i Rocío Márquez, cadascun des del seu estil, entrellaçaran les seues fulles musicals buscant els punts d'unió dels cantes hui vius amb els seus orígens, uns arribats a nosaltres per la tradició oral i altres llegits en vells manuscrits: cantes flamencs anats i vinguts des d'Andalusia al folklore americà i de nou a Andalusia, però també chaconas i marionas que van creuar l'Atlàntic per a quedar escrites en els primers llibres de guitarra espanyola, allà pel segle XVII; cants en ostinato del gran Monteverdi al costat d'ancestrals siguiriyas, amb la seua roda de concordes (sempre idèntica a si mateixa) vinguda d'eixa mateixa Itàlia del Seicento; tientos i tangos al costat de _cants del ocells_.

  

L’Accademia del Piacere ha actuat en els escenaris més prestigiosos de la música clàssica, com la nova Elbphilharmonie d'Hamburg, el Konzerthaus de Berlín i el de Viena, la Philharmonie de Colònia, la Fundação Gulbenkian de Lisboa, l'Auditori Nacional de Madrid i molts altres d'Holanda, Mèxic, Colòmbia, França, els EUA, el Japó, Bèlgica, Alemanya, Suïssa i Espanya.

*   [](http://www.facebook.com/sharer.php?u=https://aytosagunto.es/va/actualitat/concert-de-dialogos-de-viejos-y-nuevos-sones-a-la-casa-de-cultura-capella-pallares-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/concert-de-dialogos-de-viejos-y-nuevos-sones-a-la-casa-de-cultura-capella-pallares-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/concert-de-dialogos-de-viejos-y-nuevos-sones-a-la-casa-de-cultura-capella-pallares-de-sagunt/ "Linked In")
*   [](mailto:?body=https://aytosagunto.es/va/actualitat/concert-de-dialogos-de-viejos-y-nuevos-sones-a-la-casa-de-cultura-capella-pallares-de-sagunt/)